**PRILOG II**

**DOKUMENTACIJA ZA PODNOŠENJE ZAHTJEVA ZA POTPORU ZA OPERACIJU 4.1.3**

|  |  |
| --- | --- |
| DOKUMENTACIJA ZA BODOVANJE ZAHTJEVA ZA POTPORU PREMA KRITERIJIMA ODABIRA – Ukoliko korisnik nije zadovoljio određeni kriterij/nije učitao obavezan dokument za provjeru kriterija odabira, bodovi za taj kriterij neće biti dodijeljeni odnosno iznosit će 0 (nula). | |
| 1. | **Kriterij 1: Veličina gospodarstva SO**  **Izračun ekonomske veličine poljoprivrednog gospodarstva izdan i potpisan od strane Savjetodavne službe, izdan nakon objave Natječaja**.  ***Pojašnjenje:*** *Temeljem podataka iz Izračuna ekonomske veličine poljoprivrednog gospodarstva dodjeljuju se bodovi na kriteriju odabira “Veličina gospodarstva SO”.* |
| 2. | **Kriterij 2: Sirovina obnovljivih izvora energije - biomasa**  **Godišnji plan proizvodnje, potpisan i ovjeren od strane odgovorne osobe.**  ***Pojašnjenje:*** *Navedeni dokument korisnik je obvezan izraditi sukladno Pravilniku o stjecanju statusa povlaštenog proizvođača električne energije (NN* [*132/13*](http://narodne-novine.nn.hr/clanci/sluzbeni/2013_11_132_2872.html)*; NN* [*81/14*](http://narodne-novine.nn.hr/clanci/sluzbeni/2014_07_81_1558.html)*; NN* [*93/14*](http://narodne-novine.nn.hr/clanci/sluzbeni/2014_07_93_1880.html)*; NN* [*24/15*](http://narodne-novine.nn.hr/clanci/sluzbeni/2015_03_24_504.html)*; NN* [*99/15*](http://narodne-novine.nn.hr/clanci/sluzbeni/2015_09_99_1929.html)*; NN* [*110/15*](http://narodne-novine.nn.hr/clanci/sluzbeni/2015_10_110_2139.html)*). U dokumentu mora biti naveden podatak koju vrstu obnovljivog izvora energije, odnosno koju sirovinu postrojenje za proizvodnju toplinske i/ili električne energije planira koristiti. Bodove može ostvariti korisnik čije postrojenje kao obnovljivi izvor energije koristi biomasu (biomasa isključivo iz poljoprivrede i šumarstva isključujući ribarstvo i akvakulturu te biološki razgradivi dio industrijskoga i komunalnoga otpada).* |
| 3. | **Kriterij 3: Ulaganje na objektima bez mogućnosti pristupa električnoj mreži**  **Tehnički opis proizvodnog postrojenja, potpisan i ovjeren od strane odgovorne osobe**  **i**  **Potvrda izdana, potpisana i ovjerena od strane HEP Operator distribucijskog sustava d.o.o. da postrojenje za proizvodnju toplinske i/ili električne energije koje koristi obnovljive izvore energije nema mogućnost pristupa električnoj mreži.**  ***Pojašnjenje:*** *Tehnički opis proizvodnog postrojenja korisnik je obvezan izraditi sukladno Pravilniku o stjecanju statusa povlaštenog proizvođača električne energije (NN* [*132/13*](http://narodne-novine.nn.hr/clanci/sluzbeni/2013_11_132_2872.html)*; NN* [*81/14*](http://narodne-novine.nn.hr/clanci/sluzbeni/2014_07_81_1558.html)*; NN* [*93/14*](http://narodne-novine.nn.hr/clanci/sluzbeni/2014_07_93_1880.html)*; NN* [*24/15*](http://narodne-novine.nn.hr/clanci/sluzbeni/2015_03_24_504.html)*; NN* [*99/15*](http://narodne-novine.nn.hr/clanci/sluzbeni/2015_09_99_1929.html)*; NN* [*110/15*](http://narodne-novine.nn.hr/clanci/sluzbeni/2015_10_110_2139.html)*) te sukladno Smjernicama za izradu Tehničkog opisa proizvodnog postrojenja Hrvatske energetske regulatorne agencije.*  *U dokumentima mora biti naveden podatak ima li postrojenje za proizvodnju toplinske i/ili električne energije koje koristi obnovljive izvore energije (biomasu isključivo iz poljoprivrede i šumarstva isključujući ribarstvo i akvakulturu te biološki razgradivi dio industrijskoga i komunalnoga otpada* ***i*** *energija sunca) mogućnost pristupa električnoj mreži. Bodove može ostvariti korisnik čije postrojenje nema mogućnost pristupa električnoj mreži.* |
| 4. | **Kriterij 4: Učinkovitost u korištenju OIE – kogeneracijska postrojenja**  **Glavni projekt i/ili Tipski projekt za koji je Ministarstvo graditeljstva i prostornog uređenja donijelo Rješenje o tipskom projektu - ovjereni i potpisani od strane ovlaštenog projektanata.**  ***Pojašnjenje:*** *Bodove može ostvariti korisnik koji ulaže u kogeneracijsko postrojenje.* |
| OBVEZNA DOKUMENTACIJA ZA SVE KORISNIKE: | |
| 5. | **Potpisana i ovjerena Potvrda o podnošenju Zahtjeva za potporu.**  ***Pojašnjenje:*** *Nakon postupka popunjavanja/učitavanja propisane dokumentacije u Zahtjev za potporu u AGRONET-u korisnik treba odabirati opciju »PODNESI ZAHTJEV«. Nakon toga se pojavljuje link »Preuzmi« u stupcu pod nazivom »Zahtjev« putem kojeg korisnik preuzima/sprema/ispisuje Potvrdu o podnošenju Zahtjeva za potporu. Potvrdu o podnošenju Zahtjeva za potporu potrebno je ispisati, potpisati i ovjeriti i dostaviti preporučenom poštom s povratnicom ili osobno, na adresu iz ovoga natječaja.*  *Dokument se dostavlja kao original u fizičkom obliku!* |
| 6. | **Izjava o veličini poduzeća, ovjerena (ukoliko je primjenjivo) i potpisana od strane korisnika.**  ***Pojašnjenje:*** *Dokument je obvezan za sve korisnike.*  *Predložak Izjave se preuzima iz AGRONET-a, Zahtjeva za potporu i popunjeni predložak se učitava u Zahtjev za potporu. Predložak se također može naći i na stranici www. apprrr.hr - kartica “Ruralni razvoj/Mjera 4-Ulaganja u fizičku imovinu”.*  *Izjava mora biti dana isključivo na službenom predlošku, glasiti na korisnika, potpisana i ovjerena (ovjerena ukoliko je primjenjivo) od strane korisnika.* |
| 7. | **Izjava korisnika je li obveznik javne nabave, ovjerena i potpisana od strane korisnika.**  ***Pojašnjenje:*** *Predložak Izjave pruzima se iz AGRONET-a, Zahtjeva za potporu i popunjeni učitava u Zahtjev za potporu. Predložak se također može naći i na stranici www. apprrr.hr kartica “Ruralni razvoj/Mjera 4-Ulaganja u fizičku imovinu”.*  *Izjava mora biti dana isključivo na službenom predlošku. Izjava mora glasiti na korisnika, mora biti u cijelosti popunjena, u izjavi je potrebno odgovoriti na sva pitanja, potpisana i ovjerena od strane korisnika.*  *OPG, obrti i druge fizičke osobe koji nisu obveznici javne nabave nisu obvezni popuniti i učitati ovaj dokument.* |
| 8. | **Izjava o nepostojanju sukoba interesa između korisnika i ponuditelja, ovjerena (ukoliko je primjenjivo) i potpisana od strane korisnika.**  ***Pojašnjenje:*** *Predložak Izjave pruzima se iz AGRONET-a, Zahtjeva za potporu i popunjeni učitava u Zahtjev za potporu. Predložak se također može naći i na stranici www. apprrr.hr kartica “Ruralni razvoj/Mjera 4-Ulaganja u fizičku imovinu”.*  *Izjava mora biti dana isključivo na službenom predlošku. Izjava mora glasiti na korisnika, mora biti u cijelosti popunjena, u izjavi moraju biti navedeni ponuditelji za sva prijavljena ulaganja, uključujući i ponuditelje za opće troškove.* |
| 9. | **Tablica troškova i izračuna potpore.**  ***Pojašnjenje:*** *Predložak Tablice troškova i izračuna potpore pruzima se iz AGRONET-a, Zahtjeva za potporu i popunjena se učitava u Zahtjev za potporu. Predložak se također može naći i na stranici www. apprrr.hr kartica “Ruralni razvoj/Mjera 4-Ulaganja u fizičku imovinu”.* |
| 10. | **Izračun ekonomske veličine poljoprivrednog gospodarstva izdan i potpisan od strane Savjetodavne službe, izdan nakon objave Natječaja.** |
| 11. | **Potvrda Porezne uprave iz koje je vidljivo da korisnik ima regulirane financijske obveze prema državnom proračunu ne starija od 30 dana na dan podnošenja Potvrde o podnošenju Zahtjeva za potporu i ovjerena od strane Porezne uprave.** |
| 12. | **Ponuda za svako pojedino ulaganje i ponuda/račun za opći trošak.**  ***Pojašnjenje:*** *Računi za opće troškove mogu biti prihvatljivi i prije podnošenja Zahtjeva za potporu, ali ne ranije od 1. siječnja 2014.*  *Ponude moraju biti važeće na dan podnošenja Potvrde o podnošenju Zahtjeva za potporu. Na ponudi za ulaganje i ponudi ili računu za opći trošak mora biti naveden datum izdavanja istih. Na ponudi za ulaganja i ponudi za opći trošak mora biti naveden datum (rok) važenja.*  *Ukoliko je korisnik prikupio ponude na jeziku koji nije hrvatski ili engleski, korisnik mora priložiti i ovjereni prijevod sudskog tumača navedenih ponuda.*  *Valuta u kojoj je iskazan iznos mora biti navedena u ponudi/računu.*  *Ponuda/račun mora biti ovjeren i potpisan od strane ponuditelja.* |
| 13. | **Dokument izdan, potpisan i ovjeren od strane Ministarstva zaštite okoliša i prirode i/ili Uprave za zaštitu prirode.**  ***Pojašnjenje:*** *Dokument koji je korisnik obvezan dostaviti ovisno o ulaganju propisan je u dokumentu pripremljenom od strane Ministarstva zaštite okoliša i prirode koji se nalazi na na stranici www. apprrr.hr kartica “Ruralni razvoj/Mjera 4-Ulaganja u fizičku imovinu” (Predlošci i upute-operacija 4.1.3).* |
| OBVEZNA DOKUMENTACIJA OVISNO O VRSTI ULAGANJA: | |
| 14. | **Energetsko odobrenje za izgradnju postrojenja izdano, potpisano i ovjereno od strane Ministarstva gospodarstva.**  ***Pojašnjenje:*** *Sukladno Pravilniku o korištenju obnovljivih izvora energije i kogeneracije (NN 88/12). Energetsko odobrenje potrebno je dostaviti za sve tipove postrojenja, osim za postrojenja koja se prema propisima koji uređuju gradnju smatraju jednostavnim građevinama, te ostala postrojenja za koje je Pravilnikom o korištenju obnovljivih izvora energije i kogeneracije definirano da isto nije potrebno ishoditi.* |
| 15. | **Tehnički opis proizvodnog postrojenja, potpisan i ovjeren od strane odgovorne osobe.**  ***Pojašnjenje:*** *Navedeni dokument korisnik je obvezan izraditi sukladno Pravilniku o stjecanju statusa povlaštenog proizvođača električne energije (NN* [*132/13*](http://narodne-novine.nn.hr/clanci/sluzbeni/2013_11_132_2872.html)*; NN* [*81/14*](http://narodne-novine.nn.hr/clanci/sluzbeni/2014_07_81_1558.html)*; NN* [*93/14*](http://narodne-novine.nn.hr/clanci/sluzbeni/2014_07_93_1880.html)*; NN* [*24/15*](http://narodne-novine.nn.hr/clanci/sluzbeni/2015_03_24_504.html)*; NN* [*99/15*](http://narodne-novine.nn.hr/clanci/sluzbeni/2015_09_99_1929.html)*; NN* [*110/15*](http://narodne-novine.nn.hr/clanci/sluzbeni/2015_10_110_2139.html)*) te sukladno Smjernicama za izradu Tehničkog opisa proizvodnog postrojenja Hrvatske energetske regulatorne agencije.*  *Dokument je obvezno dostaviti neovisno o vrsti/tipu postrojenja koje koristi obnovljive izvore energije i kogeneracijska postrojenja, te bez obzira na to priključuje li se ili ne priključuje na prijenosnu ili distribucijsku mrežu.* |
| 16. | **Prethodna elektroenergetska suglasnost čiji je prilog Jednopolna shema, izdana, potpisna i ovjerena od strane HEP Operator distribucijskog sustava d.o.o. i**  **Predugovor o priključenju mreže, izdan, potpisan i ovjeren od strane HEP Operator distribucijskog sustava d.o.o. te potpisan i ovjeren od strane korisnika**  ***Pojašnjenje:*** *Dokumente je obvezno dostaviti neovisno o vrsti/tipu postrojenja koje koristi obnovljive izvore energije i kogeneracijska postrojenja, osim u slučaju postrojenja koja nemaju mogućnost priključenja na prijenosnu ili distribucijsku mrežu.* |
| 17. | **Godišnji plan proizvodnje, izdan, potpisan i ovjeren od strane odgovorne osobe.**  ***Pojašnjenje:*** *Navedeni dokument korisnik je obvezan izraditi sukladno Pravilniku o stjecanju statusa povlaštenog proizvođača električne energije (NN* [*132/13*](http://narodne-novine.nn.hr/clanci/sluzbeni/2013_11_132_2872.html)*; NN* [*81/14*](http://narodne-novine.nn.hr/clanci/sluzbeni/2014_07_81_1558.html)*; NN* [*93/14*](http://narodne-novine.nn.hr/clanci/sluzbeni/2014_07_93_1880.html)*; NN* [*24/15*](http://narodne-novine.nn.hr/clanci/sluzbeni/2015_03_24_504.html)*; NN* [*99/15*](http://narodne-novine.nn.hr/clanci/sluzbeni/2015_09_99_1929.html)*; NN* [*110/15*](http://narodne-novine.nn.hr/clanci/sluzbeni/2015_10_110_2139.html)*).*  *Dokument je obvezno dostaviti neovisno o vrsti/tipu postrojenja koje koristi obnovljive izvore energije i kogeneracijska postrojenja, te bez obzira na to priključuje li se ili ne priključuje na prijenosnu ili distribucijsku mrežu.* |
| 18. | **Potvrda o godišnjoj potrošnji električne energije korisnika za razdoblje od zadnjih pet godina (s podacima po svakoj godini) izdana, potpisana i ovjerena od HEP Operator distribucijskog sustava d.o.o., odnosno odabranog opskrbljivača električnom energijom.**  ***Pojašnjenje:*** *Nije primjenjivo za postrojenja koja nemaju mogućnost priključenja na prijenosnu ili distribucijsku mrežu.* |
| 19. | **Potvrda o godišnjoj potrošnji toplinske energije korisnika za razdoblje od zadnjih pet godina (s podacima po svakoj godini) izdana, potpisana i ovjerena od HEP toplinarstvo d.o.o., odnosno odabranog opskrbljivača toplinskom energijom.**  ***Pojašnjenje:*** *Nije primjenjivo za postrojenja koja nemaju mogućnost priključenja na prijenosnu ili distribucijsku mrežu.* |
| 20. | **Preslika osobne iskaznice nositelja/odgovorne osobe iz Upisnika poljoprivrednih gospodarstava.**  ***Pojašnjenje:*** *U slučaju ulaganja koje provodi mladi poljoprivrednik.* |
| 21. | **Ugovor o najmu sklopljen na rok od najmanje 10 godina računajući od trenutka podnošenja Potvrde o podnošenju Zahtjeva za potporu.**  ***Pojašnjenje:*** *U slučaju opremanja postojećeg objekta koji nije u vlasništvu korisnika. Navedeni Ugovor mora biti upisan u zemljišne knjige. Lokacija ulaganja navedena u Ugovoru mora biti u skladu s lokacijom ulaganja navedenom u Zahtjevu za potporu. Vlasnik objekta u zemljišnim knjigama mora biti vlasnik koji je naveden u Ugovoru o najmu. Ugovor o najmu mora biti sklopljen između korisnika i vlasnika objekta koji je kao vlasnik upisan u zemljišne knjige.* |
| 22. | **Glavni projekt i/ili Tipski projekt za koji je Ministarstvo graditeljstva i prostornog uređenja donijelo Rješenje o tipskom projektu - ovjereni i potpisani od strane ovlaštenog projektanata i**  **Tehnološki projekt ili drugi dokument koji sadrži opis proizvodnog procesa izrađen, potpisan i ovjeren od strane ovlaštene osobe odgovarajuće struke.**  **Ukoliko Glavni/Tipski projekt ne sadržava troškovnik, priložiti i Troškovnik projektiranih radova izrađen, potpisan i ovjeren od strane ovlaštene osobe odgovarajuće struke.**  ***Pojašnjenje:*** *Potrebno dostaviti**u slučaju građenja i opremanja objekta te u slučaju opremanja postojećeg objekta* |
| 23. | **Akt kojim se odobrava građenje izdan od tijela nadležnog za graditeljstvo, prema Zakonu o gradnji (NN 153/13), Zakonu o postupanju s nezakonito izgrađenim zgradama (NN 86/12; NN 143/13) s oznakom pravomoćnosti za one dokumente za koje je oznaka pravomoćnosti primjenjiva i Pravilniku o jednostavnim i drugim građevinama i radovima (NN 79/14; NN 41/15; NN 75/15).**  ***Pojašnjenje:*** *Lokacija ulaganja koja je navedena kao lokacija ulaganja koju će korisnik upisati u Zahtjev za potporu mora odgovarati lokaciji ulaganja iz akta kojim se odobrava građenje / drugog odgovarajućeg dokumenta kojim se dokazuje legalnost građevine.*  *U slučaju opremanja postojećih objekata prihvatljivi su i sljedeći dokumenti: Uporabna dozvola, Rješenje o izvedenom stanju ili Potvrda izvedenog stanja, Potvrda o dostavljenom završnom izvješću nadzornog inženjera.*  ***Sustav sunčanih kolektora, odnosno fotonaponskih modula***  *U slučaju ulaganja u sustav sunčanih kolektora, odnosno fotonaponskih modula u svrhu proizvodnje toplinske, odnosno električne energije* ***(za koje sukladno važećem Pravilniku o jednostavnim i drugim građevinama i radovima nije potrebno ishoditi akt kojim se odobrava građenje (NN 79/14, 41/15, 75/15))****, a koji se grade i/ili opremaju na građevnoj čestici postojeće zgrade, odnosno na građevnoj čestici zgrade za koju postoji akt kojim se odobrava građenje, za potrebe te zgrade, potrebno je priložiti akt kojim se odobrava građenje za zgradu koja je postojeća ili koja se planira graditi, a na istoj čestici se planira građenje i/ili opremanje sustava sunčanih kolektora, odnosno fotonaponskih modula.*  *U slučaju ulaganja u sustav sunčanih kolektora, odnosno fotonaponskih modula u svrhu proizvodnje toplinske, odnosno električne energije* ***(za koje sukladno važećem Pravilniku o jednostavnim i drugim građevinama i radovima nije potrebno ishoditi akt kojim se odobrava građenje (NN 79/14, 41/15, 75/15))*** *a koji se postavljaju (grade i/ili opremaju) na postojećoj zgradi/građevini ili se planira izgraditi zgrada/građevina na koju će se postaviti (graditi i/ili opremati) sustav sunčanih kolektora, odnosno fotonaponskih modula, potrebno je priložiti akt kojim se odobrava građenje za zgradu koja je postojeća ili koja se planira graditi.*  *U slučaju ulaganja u sustav sunčanih kolektora, odnosno fotonaponskih modula u svrhu proizvodnje toplinske, odnosno električne energije,* ***za koje je potrebno ishoditi akt kojim se odobrava građenje,*** *a isti se grade i/ili opremaju na građevnoj čestici postojeće zgrade, odnosno na građevnoj čestici zgrade za koju postoji akt kojim se odobrava građenje, za potrebe te zgrade* ***ili*** *koji se postavljaju (grade i/ili opremaju) na postojećoj zgradi/građevini ili se planira izgraditi zgrada/građevina na koju će se postaviti (graditi i/ili opremati) sustav sunčanih kolektora, odnosno fotonaponskih modula, potrebno je dostaviti akt kojim se odobrava građenje za sustav sunčanih kolektora, odnosno fotonaponskih modula i akt kojim se odobrava građenje za zgradu/građevinu koja je postojeća ili koja se planira graditi.* |
| OBVEZNA DOKUMENTACIJA VEZANA UZ PROVJERU EKONOMSKE ODRŽIVOSTI PROJEKTA: | |
| 24. | **Prijava poreza na dohodak (obrazac DOH) za prethodnu financijsku godinu ovjeren od strane Porezne uprave s pripadajućom Rekapitulacijom primitaka i izdataka za razdoblje od 1. siječnja do 31. prosinca prethodne financijske godine, ovjerenom i potpisanom od strane korisnika. Ukoliko korisnik, sukladno nacionalnom zakonodavstvu, nije bio obvezan predati prijavu poreza na dohodak priložiti odgovarajući dokument kojim isto dokazuje.**  ***Pojašnjenje:*** *Odnosi se samo na obveznike poreza na dohodak,* *u slučaju ulaganja gdje vrijednost ukupno prihvatljivih troškova iznosi više od 200.000 HRK.* |
| 25. | **Godišnji financijski izvještaj (obrazac GFI) za prethodnu financijsku godinu ovjeren od FINA-e (prihvatljiva je i potvrda FINA-e o primitku dokumentacije s GFI poduzetnika za prethodnu financijsku godinu izdana u elektronskom obliku). Ukoliko sukladno nacionalnom zakonodavstvu korisnik nije bio obvezan predati GFI, priložiti odgovarajući dokument kojim isto dokazuje.**  ***Pojašnjenje:*** *Odnosi se na obveznike poreza na dobit, u slučaju ulaganja gdje vrijednost ukupno prihvatljivih troškova iznosi više od 200.000 HRK.* |
| 26. | **Popis dugotrajne imovine na dan 31. prosinca prethodne financijske godine potpisan i ovjeren od strane korisnika ili potpisana i ovjerena Izjava korisnika da nema dugotrajnu imovinu.**  ***Pojašnjenje:*** *u slučaju ulaganja gdje vrijednost ukupno prihvatljivih troškova iznosi više od 200.000 HRK te ukoliko je riječ o zajedničkom projektu.* |
| 27. | **Poslovni plan u cijelosti popunjen u skladu s pripadajućim uputama i pojašnjenjima.**  *Pojašnjenje: u slučaju ulaganja gdje vrijednost ukupno prihvatljivih troškova iznosi više od 200.000 HRK.* |